**Dr. Árokszállásy Zoltán biológia-környezetvédelmi verseny 2016.2017.**

 **Versenykiírás és versenyszabályzat**

**A verseny meghirdetője:**

Földes Ferenc Gimnázium, Borsod-Abaúj-Zemplén Megyei Kormányhivatal Környezetvédelmi és Természetvédelmi Főosztály.

A versenyünk lehetőséget teremt a tehetséges diákok megmérettetésére, formálja és fejleszti a tanulók gondolkodásmódját. Célunk a diákok készségeinek, képességeinek alakítása, személyiségjegyeik pozitív formálása; a tudomány, a tudományos kutatás, mint társadalmi tevékenység bemutatása, valamint a tudományágak egymásra épülésének megértetése.

A környezettudatos, a természet kincseit óvó magatartás, a Föld iránt érzett felelősség kialakítása mindannyiunk feladata. Azt szeretnénk, hogy diákjaink ismerjék hazánk növény- és állatvilágát; szeretnénk felhívni a figyelmet arra, hogy az ember része a természetnek, annak rendszereivel megbonthatatlan egységet alkot. Tudjanak a tanulóink rendszerben, kölcsönhatásban, kapcsolatokban gondolkodni. Használják, alkalmazzák a megtanult megismerési, tanulási, értelmezési technikákat, módszereket. A tizenhatodik éve megrendezésre kerülő verseny egyben tisztelgés egykori tudóstanárunk, Dr. Árokszállásy Zoltán tanár úr emléke előtt.

A verseny kategóriái korcsoportok és iskolák szerint:

I. kategória: 7-8. évfolyam (13-14 éves korcsoport)

II. kategória: 9-10. évfolyam (15-16 éves korcsoport)

III. kategória: 11-12. évfolyam (17-18 éves korcsoport)

**A jelentkezés és a részvétel feltételei:**

A megadott határidőn belül a nevezési lap kitöltésével, és a nevezési díj befizetését igazoló lap másolatának elküldésével lehet jelentkezni.

A nevezési lap letölthető innen: <http://www.ffg.hu/arokszallasy/regisztracio>

**A versenyen való részvétel kizáró okai:**

A megadott határidő be nem tartása. Az átutalás igazolásának elmulasztása. Az I. forduló feladatlapjainak határidőn túli visszaküldése (a postabélyegző dátuma alapján).

**A verseny témakörei:**

***Minden kategóriának az I. fordulóban:***

Duna-Ipoly Nemzeti Park, Kőrös-Maros Nemzeti Park, Magyarország legismertebb gombái (Dr. Árokszállásy Zoltán emlékére)

***Minden kategóriának II. fordulóban:***

Duna-Ipoly Nemzeti Park, Kőrös-Maros Nemzeti Park, Magyarország legismertebb gombái, a Föld globális környezeti problémái.

I. kategória: 7-8. évfolyam (13-14 éves korcsoport)

***I. forduló:*** Az élőlények változatossága. Rendszer az élővilág sokféleségében. Részekből egész. Szépség, erő, egészség. A szervezet anyag- és energiaforgalma.

***II. forduló****:* Az élőlények változatossága. Rendszer az élővilág sokféleségében. Részekből egész. Szépség, erő, egészség. A szervezet anyag- és energiaforgalma. A belső környezet állandóságának biztosítása.

II. kategória: 9-10. évfolyam (15-16 éves korcsoport)

***I. forduló:*** Szépség, erő, egészség. A szervezet anyag- és energiaforgalma. A belső környezet állandóságának biztosítása. Nem sejtes rendszerek. Prokarióták. Az alacsonyabb rendű eukarióták. A növények és a gombák.

***II. forduló:*** Szépség, erő, egészség. A szervezet anyag- és energiaforgalma. A belső környezet állandóságának biztosítása. Élet a mikroszkóp alatt. Nem sejtes rendszerek. Prokarióták. Az alacsonyabb rendű eukarióták. A növények és a gombák. Az állati sejt és a főbb szövettípusok jellemzői.

III. kategória: 11-12. évfolyam (17-18 éves korcsoport)

***I. forduló:***Nem sejtes rendszerek. Prokarióták. Az alacsonyabb rendű eukarióták. A növények és a gombák. Az állati sejt és a főbb szövettípusok jellemzői. Az állatok. Az állatok viselkedése. Ökológia. A sejt felépítése és működése.

***II. forduló:*** Nem sejtes rendszerek. Prokarióták. Az alacsonyabb rendű eukarióták. A növények és a gombák. Az állati sejt és a főbb szövettípusok jellemzői. Az állatok. Az állatok viselkedése. Ökológia. A sejt felépítése és működése. Genetika. Az ember szervezete.

**Ajánlott irodalom:**

Dr. Simon- Dr. Seregélyes: Növényismeret

Dr. Varga Zoltán: Állatismeret,

Jelenleg forgalomba lévő tankönyvek és segédanyagok

**Nevezési határidő: 2016. november 21. (hétfő)**

**Regisztráció csak az iskolai honlapon lévő nevezési lapon, amelyhez csatolni kell a nevezési költség befizetésének igazolását (olvasható formában).**

A nevezésről a rendszer mindenkit visszaértesít.

A verseny honlapja: <http://www.ffg.hu/arokszallasy>

**Befizetés módja: postai utalványon, vagy** **átutalással a „Korszerű Iskoláért Alapítvány” részére:**

**3525 Miskolc, Kelemen Didák utca 5. MKB RT.** 10300002-25510740-00003285 számú bankszámlájára.

***Nevezési díj: 1000 Ft/ fő***

**A verseny ütemezése:**

**1. forduló:** írásbeli (iskolai) forduló: **2016. december 12**. (hétfő). 14.00-16.00 óra között.

A feladatlapokat 2016. december 7-ig megkapják az érintett iskolák.

***A kijavított feladatlapok feladásának határideje: 2016. december 16. (postabélyegző dátuma*** szerint)

Értesítés a döntőbe jutásról: 2017. január 15-ig.

**2. forduló (döntő):** írásbeli és szóbeli döntő: **2017. február 17-18**. Földes Ferenc Gimnázium, Miskolc.

**A továbbjutás feltétele:**

*Az 1. forduló pontszámai alapján a döntőbe az adott kategóriák diákjainak 10 %-a kerülhet.(Maximum 30 fő)*

**Az eredmények közzétételének módja:**

Az 1. forduló eredményeiről értesítést kapnak az iskolák, az iskola e-mail címén is elküldjük, valamint saját honlapunkon közzétesszük a döntősök névsorát.

**Díjazás:**

A döntőn szereplő valamennyi diák emléklapot, a legjobbak oklevelet kapnak, és minden döntős könyvjutalomban részesül.

A kategóriák győztese serleget és kiemelt tárgyjutalmat kap. A felkészítő tanárok oklevelet, könyvjutalmat vehetnek át.

**A szervezők elérhetősége**

Szentesi Csilla, Nyéki Attila; Földes Ferenc Gimnázium, 3525 Miskolc, Kelemen Didák utca 5.

Tel: 46/ 508-459/116 mell. fax: 46/508-460**;**

E-mail: szentesi@ffg.sulinet.hu; nyeki@ffg.sulinet.hu